als_Latn dik_Latn sag_Latn
Nuk pranoi të luante muzikë popullore, DJ Cerry-t i vënë pistoletën në kokëPostuar më: 08 October 2016 22:27
Mbrëmë e pamë si çdo të premte tek Arjan Çani, ndërsa ajo që shumë persona mund të kenë humbur e ndoshta nuk kanë marrë vesh,është se një natë më parë, DJ Cerry ka qenë i rrezikuar, ndërsa ka performuar në një nga klubet e natës.
Redaksia e Xing, e cila ka bërë publik rastin, shkruan se Cerry është kërcënuar me jetë për shkak se nuk ka pranuar të luajë muzikë popullore. Një qytetar i maskuar me rroba ushtarake i ka drejtuar DJ-it pistoletën në kokë, por ky i fundit nuk është zmbrapsur aspak dhe ka vijuar të luajë në stilin e tij Funky House.
Qytetari është arrestuar më pas nga forcat e policisë dhe në prani të avokatit të tij është shprehur se, kishte kohë që nuk dilte në mbrëmje dhe e kishte marrë malli për një çik muzikë popullore. Çështja i ka kaluar për shqyrtim Gjykatës së Krimeve të Rënda.
als_Latn als_Latn als_Latn als_Latn